laion/Wikipedia-Exotic huggingface dataset:
אנג'ליקה וושינגטון

אנג'ליקה וושינגטון (באנגלית: Anjelika Washington נולדה ב-15 במאי 1998) היא שחקנית קולנוע וטלוויזיה אמריקאית, המוכרת בתפקידיה בסרטים של נטפליקס "נערה גבוהה", "נערה גבוהה 2", "מוקסי" ו"אהבה עם גלידה" ובטלוויזיה ידועה בשל תפקידה בתור בת' צ'אפל / דוקטור מידנייט בסדרה "סטארגירל". וושינגטון נולדה וגדלה בבייקרספילד, קליפורניה. בשנת 2014 שיחקה בתפקיד אורח בסדרת הרשת "Dating Pains". בשנת 2017 קיבלה וושינגטון את תפקיד המשחק הראשון שלה בסדרת הטלוויזיה "הבורחים" וגם בסיטקום "חסרי בושה". שנה לאחר מכן הופיעה בסדרה "שלדון הצעיר". בשנת 2019 השתתפה בסרט "נערה גבוהה" של נטפליקס. בסרט מככבים אווה מישל, גריפין גלוק ולוק אייזנר בתפקידים הראשיים. וושינגטון זכתה לשבחים רבים על תפקידה כפארידה בסרט. בשנת 2020 שיחקה בתפקיד הראשי בסדרת הרשת "Girls Room" בתור גלוריה. באותה שנה החלה לשחק בתפקיד ראשי של בת' צ'אפל / דוקטור מידנייט בסדרת גיבורי העל "סטארגירל" ברשת The CW. בשנת 2021 פורסם כי תחזור לגלם את דמותה מהסרט נערה גבוהה בסרט ההמשך "נערה גבוהה 2"; אשר שוחרר לכל הפלטפורמות של נטפליקס ב-11 בפברואר 2022. בשנת 2022 שיחקה לצד סאול נאני בסרט "אהבה עם גלידה" עליו קיבלה ביקורות מצוינות. אנג'ליקה וושינגטון, ברשת החברתית אקס (טוויטר) אנג'ליקה וושינגטון, ברשת החברתית אינסטגרם אנג'ליקה וושינגטון, במסד הנתונים הקולנועיים IMDb (באנגלית) ""Hourman and Dr Mid-Nite" with guests Cameron Gellman and Anjelika Washington – Stargirl Aftershow". Staff (3 בדצמבר 2019). "Interview: Anjelika Washington of Netflix's Tall Girl". Urban Magazine. נבדק ב-8 ביוני 2020. {{cite news}}: (עזרה) Anjelika Washington (Actress) Top, Weight, Age, Affairs, Biography & Extra - TheNewsTrace, TheNewsTrace, ‏ביוני 2021 Crimmins, Tricia (14 בספטמבר 2019). "Netflix's 'Tall Girl' needs way more of Anjelika Washington's Fareeda". Mashable. נבדק ב-8 ביוני 2020. {{cite news}}: (עזרה) 'Tall Girl 2': Netflix Release Date, Trailer, Casting, Filming, & More, Tv Shows Ace, ‏4 במרץ 2021 'Love & Gelato' Review: The New Netflix Film Can Be Too Sweet For One's Taste! | DMT, Digital Mafia Talkies, ‏3 במאי 2022
פיזשאבון

פיזשאבון (בהונגרית: Füzesabony) היא עיר במחוז הווש בצפון מזרח הונגריה. עד לשואה הייתה בה קהילה יהודית. כמו יישובים רבים באירופה גם בפיזשאבון מספר התושבים נמצא בירידה. כך, בשנת 1990 חיו בכפר 7,907 תושבים ובשנת 2021 רק 7,265 תושבים. על פי עדויות ארכאולוגיות המוצגות במוזיאון הלאומי ההונגרי האזור מיושב מהתקופה הפרהיסטורית. פיזשאבון עצמו מוזכר לראשונה בתעודות משנת 1261 ומאז הוא מיושב לסירוגין. הכפר הפך לעיר רשמית ב-1 במרץ 1989. הכנסייה הקתולית, שעל רכושה עומד הכפר, מנעה התיישבות יהודית עד למחצית השנייה של המאה ה-19. היהודים שהתיישבו בה לאחר מכן היו ברובם סוחרים ופקידים. היחסים בין הנוצרים ליהודים היו בדרך כלל טובים גם בתקופת "הטרור הלבן" לא נפגעו היהודים באזור. הקהילה עצמה התארגנה בסוף המאה ה-19 והצטרפה לזרם האורתודוקסי. בשנת 1910 נבנה בכפר בית כנסת, בנוסף לבית ספר, חדר, אגודת נשים ומקווה שהיו לקהילה. לא הייתה בכפר פעילות של התנועה הציונית ושליחי המפלגות הציוניות לא הורשו להופיע בפומבי בקהילה. במלחמת העולם הראשונה נהרגו שלושה יהודים בקרבות. בשנת 1942 הוטלו מגבלות על חנוונים יהודים, נאסר עליהם למכור סחורות שונות, בעלי מלאכה לא הצליחו להשיג חומרי גלם והציבור נצטווה לא לתת להם עבודה. לבסוף, איבדו יהודים רבים את רישיונותיהם ושליש מהקהילה היה תלוי במוסדות רווחה. באותה שנה נלקחו 15 גברים לעבודות כפייה. בשנת 1944, בעקבות הכיבוש הגרמני, נעצרו עשרה יהודים ונשלחו למחנה מעצר, כולם נהרגו. בפסח 1944 נצטוו היהודים להגיע לשוק עם כלים לבניית כביש תוך 30 יום. ובמאי הועברו היהודים לגטו שם הוחזקו יותר מ-2,000 יהודים. חוץ מהחולים והקשישים, כולם ישנו בשטח הפתוח. לאחר ימים אחדים הופרדו אותם יהודים כשירים לעבודה מהאחרים, ונשלחו לקישגומבאש (Kisgombás). מאוחר יותר הם הועברו למחנה ההשמדה הנאצי אושוויץ. מספר שבועות לאחר מכן, השאר נשלחו ל-קרצ'נד שם עברו חקירה אכזרית כדי לגרום להם לחשוף את מקום הימצאם של תכשיטיהם וחפצי ערך אחרים. לבסוף, ב-15 ביוני, הם גורשו למחנה ההשמדה אושוויץ. לאחר המלחמה חזרו 25 ניצולים לכפר, הקימו אנדרטה לנספים וניסו לחדש את חיי הקהילה. בשנת 1964 חיו בכפר שלושה יהודים. מדיה וקבצים בנושא פיזשאבון בוויקישיתוף אתר האינטרנט הרשמי של פיזשאבון קהילת פיזשאבון, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי פיזשאבון שנרצחו בשואה מפקדי האוכלוסין של יהודי הונגריה, 1993
באד הופגאסטיין

באד הופגאסטיין (בגרמנית: Bad Hofgastein) היא עיירת נופש ומרפא במדינת הפדרלית זלצבורג שבאוסטריה. העיירה ממוקמת במרכז עמק גשטיין, בהרי הוהה טאורן, במרחק של כ-100 ק"מ דרומית לזלצבורג. באד הופגאסטיין היא אחת העיירות העתיקות בחבל זלצבורג. באד הופגאסטיין מגוונת בתענוגות נופש יוקרתיות, העיקריים ביניהם: שמונה עשר מעיינות מים חמים הנובעים במקום, אתר סקי נרחב, נוף עוצר נשימה בכל עונות השנה, קרבה לעמק המרפא גאסטיין, פעילויות הספורט, פעילויות תרבות רבות: תאטרוני רחוב, קונצרטים, ואירועים מוזיקליים רבים; והקזינו שבעיירה. מדיה וקבצים בנושא באד הופגאסטיין בוויקישיתוף אתר האינטרנט הרשמי של באד הופגאסטיין האתר של עמק גאסטיין (בגרמנית, אנגלית ואיטלקית)
בלו קימבל

בלו קימבל (באנגלית: Blue Kimble נולד ב-3 בינואר 1983) הוא שחקן קולנוע, טלוויזיה ודוגמן אמריקאי. קימבל נולד וגדל באטלנטה, ג'ורג'יה . לפני שפנה למשחק הוא שיחק הכדורגל בקבוצת באפלו בילס . לאחר קריירת הכדורגל שלו, הוא החל להופיע בסדרות טלוויזיה, בהן The Game, Being Mary Jane ועוזרות בית נחושות. הוא הופיע ביותר מ-20 סרטים שצולמו באטלנטה. בשנת 2018, החל קימבל לככב בתור סוייר בסדרת הדרמה "מונוגמיה" של ערוץ הסרטים העירוני . בשנת 2020, הוא החל לככב באופרת הסבון "חסר רחמים". בשנת 2019, שיחק בתפקיד ראשי לצד צ'ייס קרופורד בסרט מותחן הדרמה האמריקאי "Nighthawks". בשנת 2022 שיחק בסרט "Bid for Love". בלו קימבל, ברשת החברתית אקס (טוויטר) בלו קימבל, ברשת החברתית אינסטגרם בלו קימבל, במסד הנתונים הקולנועיים IMDb (באנגלית) "BET Press | Tyler Perry's Ruthless - Biography - Blue Kimble". www.betpressroom.com. Jordan, Christal. "Blue Kimble suggests TV One achieved Black excellence with new 'Media' series". "'The Bobby DeBarge Story': TV One's music-themed original movie". 1 ביולי 2019. {{cite web}}: (עזרה) "Provocative Series 'Craig Ross Jr.'s Monogamy' Starring Jill Marie Jones And Vanessa Simmons Gets Season 2 On UMC". shadowandact.com. Bell, BreAnna (7 בנובמבר 2019). "Tyler Perry Sets Two New Original Series at BET Plus (EXCLUSIVE)". {{cite web}}: (עזרה) https://www.imdb.com/title/tt6801218/?ref_=nv_sr_srsg_2%7Ctitle=Nighthawks%7Cwebsite=imdb.com Dallas' Arthur Muhammad's latest Feature, Bid For Love, Premieres on BET+ - Texas Metro News, Texas Metro News, ‏4 במאי 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בלו קימבל".
לב-רן

האם התכוונתם ל... ארז לב-רן – קצין שריון במילואים בצה"ל יורם לב-רן – איש צבא ישראלי מנשה לב-רן – מנהל מוזיקלי ומנצח תזמורת ישראלי שאולי לב-רן – פסיכיאטר ומומחה להתמכרויות לברן
חלב הזפק

חלב יונים או חלב זֶפֶק הוא כינוי לנוזל המופק בזפק או בחלקים הקדמיים של מערכת העיכול אצל היונה, ומשמש להאכלת הגוזלים. נוזלים דומים מופקים על ידי פלמינגו והפינגווין הקיסרי. קיימים הבדלים בין חלב הזפק לחלב של יונקים. בין השאר, חלב הזפק מופק על ידי שני ההורים, הוא מוצק יותר, אצל היונים הוא מכיל ריכוז גבוה במיוחד של חלבונים ודומה במראהו לגבינת קוטג' וצבעו צהבהב. אצל הפינגווין הקיסרי הוא מופק על ידי הזכר רק במקרה שהנקבה לא שבה לפני בקיעת הביצה. אצל היונים החלב לא מופק מבלוטות אלא ממעטה האפיתל הפנימי שבזפק, שמתרבה במהירות במהלך השלב האחרון של הדגירה. תאים שמושלים מהמעטה מהווים את "חלב הזפק" ומשמשים כמזון להאכלת הגוזלים במהלך השבועיים הראשונים, במהלך השבוע הראשון הם ניזונים בלעדית מחלב הזפק. תהליך השלת תאי האפיתל מושרה באמצעות ההורמון פרולקטין. אחד היתרונות של חלב יונים הוא במרווחי האכלה ארוכים יותר של כשעה בניגוד להאכלה ישירה אצל ציפורי שיר המאכילות את הגוזלים בחרקים שונים כל מספר דקות. אצל הפלמינגו מזון הזפק מכיל כמות גדולה של שומן ופחות חלבונים, ומופק ממעטה של בלוטות בחלקים העליונים של מערכת העיכול, מהפרשה זו הצאצאים ניזונים במשך כחודשיים. צבע החלב אדום מאחר שדיאטת הפלמינגו מכילה מקָרוֹטֶנוֹאידים, אותו פיגמנט המקנה לפלמינגו את צבעו האדום. היות שחלב היונים עשיר יותר מחלב יונקים, קשה למצוא עבורו תחליף לצורך האכלה ידנית של גוזלים. עכבישים יונקים וחלב תיקנים מכון דוידסון. ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
שורש 98

שורש 98, או וַה בּוּ (בסינית: 瓦部, פיניין: Wǎ bù) הוא השורש התשעים-ושמונה של הכתב הסיני. פירושו "אריח" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים. במילון קאנגשי יש 174 תווים (מתוך 49,030) שניתן למצוא תחת רדיקל זה. הצורה בכתב החותם הגדול דָאגְ'ווָאן (大篆; פיניין: Dàzhuàn) לפני מעל 2,000 שנה הצורה בכתב החותם הקטן או שְׂיָאוגְ'ווָאן (小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 98 בוויקישיתוף מסד נתונים של Unihan - U+74E6
שורש 88

שורש 88, או פוּ בּוּ (בסינית: 父部, פיניין: Fù bù) הוא השורש השמונים-ושמונה של הכתב הסיני. פירושו "אב" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 10 תווים (מתוך 49,030) שניתן למצוא תחת שורש זה. השורש בכתב עצמות הניחוש (甲骨文; גְ'יָאגוּוֶן; פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה הצורה בכתב החותם הקטן (שְׂיָאוגְ'ווָאן, 小篆 xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 88 בוויקישיתוף מסד נתונים של Unihan - U+7236
אולפני טוויקנהאם

אולפני טוויקנהאם (באנגלית: Twickenham Studios) הוא אולפן קולנוע וטלוויזיה ברובע ריצ'מונד שעל התמזה בלונדון. המבנה נוסד ב-1913 על אתר שהיה זירת החלקה על הקרח. בשעתו היה זה אולפן ההסרטה הגדול בבריטניה. האולפנים נוסדו על ידי חברת London Film Company בשנת 1913. החברה פשטה רגל ב-1920 ומכרה את האולפן להפקות עצמאיות. בשנות השלושים רכש את האולפנים למפיק יוליוס האגן, שהשתמש בו יום ולילה (עם צוותים שונים) לשם הפקת סרטי מקור בריטיים בכמות גדולה. ב-1933 לאחר שסרטו של אלכסנדר קורדה, "חייו הפרטיים של הנרי השמיני" היה מועמד לפרס אוסקר לסרט הטוב ביותר, החליט האגן לנסות ולהפיק סרטים איכותיים יותר שיצליחו באמריקה. הוא שיפץ את האולפנים והחל לעסוק גם בהפצה. אולם, האולפנים הגדולים של הוליווד בלמו את ההפצה העצמאית של האולפן הבריטי והסרטים אף לא זכו בהצלחה בבריטניה. ב-1937 פשט האגן רגל. בתקופת מלחמת העולם השנייה שימשו האולפנים למספר הפקות מקור עצמאיות, בהם "כוכבים מציצים מרום" של קרול ריד. בשנות השישים, ימי לונדון החוגגת, צולמו באולפנים כמה מהסרטים הבריטיים הבולטים של התקופה, בהם "Repulsion", סרטו הראשון באנגלית של רומן פולנסקי, "אלפי" ו"הג'וב האיטלקי" בכיכובו של מייקל קיין. כן צולמו באולפנים שני הסרטים הראשונים של הביטלס: "לילה של יום מפרך" ו"Help!" וכן הסרטון שצולם לקידום הסינגל "Hey Jude". בינואר 1969 התחילו חברי הביטלס להשתמש באולפנים כאתר חזרות לפרויקט Get Back, במסגרתו צולם הסרט Let It Be שתיעד את ההקלטות. בהמשך עברו החזרות והצילומים לאולפני אפל רקורדס. חלקו הראשון של הסרט התיעודי The Beatles: Get Back מאת פיטר ג'קסון מ-2021 כולל צילומים מהחזרות באולפני טוויקנהאם. מונטי פייתון והגביע הקדוש (מונטי פייתון, 1975) זאב אמריקאי בלונדון (ג'ון לנדיס, 1981) בלייד ראנר (רידלי סקוט, 1982) דג ושמו וונדה (מונטי פייתון, 1988) האחרים (אלחנדרו אמנבר, 2001) ניקולס ניקלבי (דאגלס מקגרת', 2002) נערות לוח השנה (נייג'ל קול, 2003) חיוך של מונה ליזה (מייק ניואל, 2003) המין היפה (ריצ'רד אייר, 2004) וימבלדון - אהבה בלבן (ריצ'רד לונקריין, 2004) ציידי המחשבות (רני הארליין, 2004) מסביב לעולם בשמונים יום (פרנק קורצ'י, 2004) האויב שבפנים: אפוקליפסה (אלכסנדר וויט, 2004) משחקי בילוש (Sleuth) (קנת בראנה, 2007) אליזבת: תור הזהב (שחר קפור, 2007) האחד והיחיד (ריצ'רד לונקריין, 2009) קיק אס (מת'יו ווהן, 2010) החוב (ג'ון מאדן, 2011) מלון מריגולד האקזוטי (ג'ון מאדן, 2011) סוס מלחמה (סרט) (סטיבן ספילברג, 2011) אשת הברזל (סרט) (פילידה הויל, 2011) השבוע שלי עם מרילין (סיימון קרטיס), 2011) מלחמת העולם Z (מארק פורסטר, 2013) טלטאביז מקמאפיה מראה שחורה מדיה וקבצים בנושא אולפני טוויקנהאם בוויקישיתוף אתר האינטרנט הרשמי של אולפני טוויקנהאם
שורש 157

שורש 157, או דְזוּ בּוּ (בסינית: 足部, פיניין: Zú bù) הוא השורש המאה חמשים-ושבעה של הכתב הסיני. פירושו "רגל" והוא אחד מתוך 20 (מתוך סך הכל 214 שורשי הקאנגשי) שורשים המורכבים משבעה קווים. במילון קאנגשי יש 580 תווים (מתוך 49,030) שניתן למצוא תחת שורש זה. השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. מדיה וקבצים בנושא שורש 157 בוויקישיתוף מסד נתונים של Unihan - U+8DB3
כבודו (סדרת טלוויזיה אוסטרית)

כבודו (בגרמנית: Euer Ehren) היא סדרת טלוויזיה אוסטרית-גרמנית בכיכובו של סבסטיאן קוך (אנ'). הסדרה מהווה עיבוד לסדרת הטלוויזיה הישראלית בשם זה (2017-2019), שנוצרה על ידי רון ניניו ושלמה משיח. הסדרה הופקה עבור רשת ORF וכוללת שישה פרקים. דרמת מתח על שופט בעל שם באינסברוק המסכן הכל כדי להציל את בנו לאחר בריחתו ממערכת המשפט ומארגון מאפיה נקמני. השופט מיכאל יעקובי הוא דמות מכובדת בעלת שם באינסברוק. כבר שנים שהוא נלחם בפשע המאורגן במעבר ברנר, בלתי מושחת ונחוש. עם מעצרו של ראש חמולה סרבית, הוא מכה קשות בפשע המאורגן. אבל פתאום עולמו של יעקובי מתפרק. בנו ג'וליאן גורם לתאונה שבה בנו של ראש החמולה הכלוא נפצע קשה. ג'וליאן נכנס לפאניקה ונמלט. יעקובי רוצה להגן על בנו בכל האמצעים מפני מאסר ומנקמת קרטל הסמים חסר המצפון, עליו השתלטה בתו של ראש החמולה. אבל התקרית יוצרת הסלמה מסוכנת. השופט נאלץ לזרוק את כל מה שהוא אי פעם האמין בו ומוציא בשוגג מפולת של שקרים, מניפולציות ואלימות. יעקבי ומשפחתו נגררים יותר ויותר לתהום. כעת אין דרך חזרה. סבסטיאן קוך – השופט מיכאל יעקובי טוביאס מורטי – אולי לינדנר, בעל מפעל פאולה ביר – בתו של ראש הממשלה הסרבית טדאו קופוס – ג'וליאן אורסולה שטראוס – חוקרת משטרה סשה אלכסנדר גרשאק ריינר בוק לנה קאליש תומאס שוברט קריסטה סטדלר גרטי דראסל אנדריאס לוסט ג'ק הופר צילומי הסדרה החלו ב־13 בינואר 2021 בווינה והסביבה כמו גם באינסברוק. הושלמו באפריל אותה שנה. אתר האינטרנט הרשמי של כבודו (בגרמנית) "כבודו", במסד הנתונים הקולנועיים IMDb (באנגלית) "כבודו", במסד הנתונים הקולנועיים KinoPoisk (ברוסית) ARD dreht Thrillerserie "Euer Ehren" Drehstart für „Euer Ehren“ mit Sebastian Koch, Tobias Moretti, Paula Beer und Ursula Strauss Andreas Wiseman, ‘Your Honor’: First Look At Sebastian Koch & Paula Beer In Trailer For German Adaptation of Hit Series, deadline.com
שורש 126

שורש 126, או אר בּוּ (בסינית: 而部, פיניין: Ér bù) הוא השורש המאה עשרים ושישה של הכתב הסיני. פירושו "גם" או "אבל" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים. במילון קאנגשי יש 22 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 126 בוויקישיתוף מסד נתונים של Unihan - U+800C
לאווריו (כדורסל)

מועדון הכדורסל לאווריו (ביוונית: Γ. Σ. Λαυρίου KAE), הידוע גם מטעמי חסות בשם Lavrio Megabolt ו-Lavrio Aegean Cargo, הוא מועדון כדורסל מקצועי יווני מלאווריו המתמודד בליגת העל היוונית. שמו המלא של המועדון הוא מועדון הכדורסל של איגוד ההתעמלות לאווריו. הלוגו הנוכחי של המועדון הוא ינשוף, המסמל את המטבעות האתונאים העתיקים, שהיו עשויים ממתכות ממכרות לאווריו. לאווריו נוסדה בשנת 1990. המועדון שיחק בליגות המקומיות של יוון בין השנים 1990 עד 2002. לאחר מכן המועדון שיחק חמש שנים בליגה הרביעית היוונית, מ-2002 עד 2007, כאשר המועדון עלה לליגה היוונית השלישית. במהלך שתי העונות הראשונות של המועדון בליגה השנייה, 2007–08 ו-2008–09, לאווריו דורגה במקום השישי בטבלת הליגה הסופית, אבל בעונה הבאה, 2009–10, היא זכתה באליפות הליגה, לאחר שניצחה בשובר שוויון עם פאנלפסיניאקוס (24 ניצחונות ו-6 הפסדים). לכן, לראשונה בתולדות המועדון, הוא עלה לליגה השנייה. במקביל, בתחרות הגביע היווני, המועדון הודח לאחר ארבעה משחקים, כשהפסיד בגומלין של השלב השני של הטורניר, מול פאוק סלוניקי, בתוצאה 73–83. בעונתה הראשונה בליגה השנייה, ב-2010–11, סיימה לאווריו במקום הרביעי בטבלת הליגה. בגביע, המועדון הודח בסיבוב השני, כשהפסידה 69–63, מול ניאה קיפיסיה. בעונה שלאחר מכן, 2011–12, המועדון סיים במקום ה-8. בגביע היווני הם הודחו בשלב הראשון, לאחר שהובסו בתוצאה 74–59 מול פאנריתראיקוס. בעונת 2012–13 המשיכה הקבוצה בהופעותיה הטובות, וסיימה במקום ה-5. בגביע היווני בשלב השני, כאשר נוצחו על ידי איקארוי סרון 64–60. בעונת 2014–15 לאווריו סיימה במקום השלישי בליגה. מכיוון שמועדון KAOD פרש מליגת העל היוונית, המועדון העפיל לראשונה לליגת הכדורסל הלאומית המקצוענית הבכירה ביוון, לראשונה בתולדותיה. לאווריו הבטיחה את הישארותה משחק אחד לפני תום העונה. המועדון סיים את עונת 2015–16 במקום ה-11. המועדון שיחק בתחרות כלל-אירופית לראשונה בעונת 2018–19, כשהתחרה בסיבוב המוקדמות הראשון של התחרות ברמה הרביעית, היורופקאפ. ב-20 בספטמבר 2018, לאווריו שיחקה את משחקה האירופי הראשון, ניצחון 82–73 על המועדון האוקראיני דניפרו. לאווריו הגיעה לגמר עונת 2020–21 בליגה היוונית, ובכך העפילה לליגת האלופות של פיב"א בעונת 2021–22. גמר הליגה היוונית: (2021) אליפות הליגה השלישית היוונית: (2010) אליפות הליגה הרביעית היוונית: (2007) מדיה וקבצים בנושא לאווריו בוויקישיתוף אתר האינטרנט הרשמי של לאווריו לאווריו, ברשת החברתית פייסבוק
גרהם קלארק

ג'ון גרהם דאגלס קלארק (באנגלית: Sir John Grahame Douglas Clark;‏ 28 ביולי 1907 – 12 בספטמבר 1995) היה ארכאולוג בריטי ומומחה לפרהיסטוריה, הידוע על עבודתו בנושא התקופה המזוליתית. הוא נולד בברומלי שבמחוז קנט (כיום חלק מלונדון), אנגליה, והתחנך במרלבורו ובקיימברידג'. מונה לפרופסור לארכאולוגיה על שם דיסני בשנת 1950 ולאחר שנתיים נוספות נהיה לראש מחלקת הארכאולוגיה והאנתרופולוגיה באוניברסיטת קיימברידג'. לאורך הקריירה שלו, הוא התפרסם בעיקר על עבודתו בנושא התקופה המזוליתית בצפון אירופה. הוא ערך חפירות בסטאר קאר בין השנים 1949-1951. עבודתו נשארה כעבודה המשמעותית ביותר על תקופה זו. הוא כתב גם עבודות כלליות על הפרהיסטוריה של העולם, שיועדו לקהל הרחב, ובשביל לעודד ארכאולוגים לבחון את המרכיבים הכלכליים הרלוונטיים של החברה בעבר. הם קובצו לספר בשם: "אירופה הפרהיסטורית: הבסיס הכלכלי" (1952). הוא גם היה עורך ה-Proceedings של האגודה לפרהיסטוריה, והנשיא של האגודה בין השנים 1958-1962. בשנת 1951 הוא נעשה חבר באקדמיה הבריטית. בשנת 1971 קיבל את אות מסדר האימפריה הבריטית (CBE), ובשנת 1992 הוא קיבל תואר אבירות. בשנים 1952-1974 היה פרופסור דיסני לארכאולוגיה (בשנת 1974 גלין דניאל מונה במקומו). Fagan, Brian. Grahame Clark: An Intellectual Biography of an Archaeologist. Boulder, CO: Westview Press, 2001 (hardcover, ISBN 0-8133-3602-3); 2003 (paperback, ISBN 0-8133-4113-2). Arkadiusz Marciniak and John Coles (eds.): Grahame Clark and his legacy. Cambridge: Cambridge Scholars Publishing 2010 (hardcover, ISBN 1-4438-2222-1). מדיה וקבצים בנושא גרהם קלארק בוויקישיתוף Grahame Clark, the Fenland Research Committee and prehistory at Cambridge‏
מישל סמית'

מישל סמית' דה בראן (באנגלית: Michelle Smith de Bruin; נולדה ב-16 בדצמבר 1969) היא שחיינית עבר אירית, אלופה אולימפית בעלת 3 מדליות זהב (אטלנטה 1996) במשחים ל-200 מטר מעורב אישי, במשחה ל-400 מטר מעורב אישי ובמשחה ל-400 מטר חופשי. הניצחונות של סמית' באטלנטה היו בסימן האשמות של אימרוץ, שמעולם לא הוכחו. סמית' נולדה וגדלה בראת'קול, פרבר של דבלין. באולימפיאדת סיאול (1988) היא סיימה במקום 17 במשחה ל-200 מטר גב בתוצאה של 2:19.50 דקות, במקום 27 במשחה ל-100 מטר גב בתוצאה של 1:06.22 דקות ובמקום 25 במשחה ל-400 מטר מעורב אישי בתוצאה של 5:01.84 דקות. באולימפיאדת ברצלונה (1992) היא סיימה במקום 26 במשחה ל-400 מטר מעורב אישי בתוצאה של 4:58.94 דקות, במקום 32 במשחה ל-200 מטר מעורב אישי בשיא לאומי חדש של 2:23.83 דקות ובמקום 35 במשחה ל-200 מטר גב בתוצאה של 2:21.37 דקות. באולימפיאדת אטלנטה (1996) היא זכתה ב-4 מדליות, 3 זהב ו-1 ארד. מדליות זהב, במשחה ל-400 מטר חופשי בתוצאה של 4:07.25 דקות, לפני דאגמר האסה מגרמניה (4:08.30 דקות) וקירסטן פלייכאוז מהולנד (4:08.70 דקות), במשחה ל-200 מטר מעורב אישי בתוצאה של 2:13.93 דקות, לפני מריאן לימפרט מקנדה (2:14.35 דקות) ולין לי מהרפובליקה העממית של סין (2:14.74 דקות) ובמשחה ל-400 מטר מעורב אישי בתוצאה של 4:39.18 דקות, לפני אליסון וגנר מארצות הברית (4:42.03 דקות) וקריסטינה אגרסגי מהונגריה (4:42.53 דקות). מדליית ארד, במשחה ל-200 מטר פרפר בתוצאה של 2:09.91 דקות, אחרי סוזי אוניל (2:07.76 דקות) ופטריה תומאס (2:09.82 דקות), שתיהן מאוסטרליה. שנתיים לאחר האולימפיאדה הושעתה מתחרויות לאחר שנמצאה אשמה בשיבוש דגימות בדיקות הסמים שלה, השעיה שסיימה למעשה את פעילותה הספורטיבית. סמית' נישאה ב-1996 למאמן שלה, אריק דה בראן, סגן אלוף העולם (טוקיו 1991) בהטלת כידון מהולנד, שהושעה ל-4 שנים מהשתתפות בתחרויות בשל שימוש באימרוץ. הזוג מתגורר עם שני ילדיהם בקלס, אירלנד. בסיום קריירת השחייה שלה, היא למדה משפטים ועוסקת בעריכת דין. מישל סמית', באתר הוועד האולימפי הבין-לאומי מישל סמית', באתר olympedia.org מישל סמית', באתר Swimrankings מישל סמית', באתר אנציקלופדיה בריטניקה (באנגלית)
כבודו (סדרת טלוויזיה צרפתית)

כבודו (בצרפתית: Un homme d'honneur) היא מיני סדרה צרפתית בת 6 פרקים באורך 52 דקות שנוצרה על ידי לורן ואשו ושודרה ב־22 במרץ 2021 עד 5 באפריל 2021 ברשת TF1. זהו עיבוד לסדרה הישראלית "כבודו" שיצרו שלמה משיח ורון ניניו, שזכתה גם לעיבוד אמריקאי. השופט רישאר אלטמן רואה כיצד חייו מתהפכים כאשר בנו, לוקאס, מבצע תאונת פגע וברח לאחר שפגע באופנוען שהוא משאיר למות. אלטמן מפציר תחילה בבנו להסגיר את עצמו, אך הוא מגלה כי האופנוען הוא בנה של ראש מאפיה רב עוצמה, וכי לוקאס יהיה בסכנה אם יסגיר את עצמו. מוכן לעשות הכל כדי להגן על בנו, אלטמן מוותר על כל העקרונות שלו למען ההגנה על בנו. קאד מראד (אנ') - השופט רישאר אלטמן רוד פאראדו - לוקאס אלטמן ז'ראר דפארדיה - ברונו ריבה איגור סקרבלין - אלכס הצילומים נערכו בין 29 ביוני ל־5 באוקטובר 2020 באיל-דה-פרנס, בעיקר בפריז ובפרבריה כבודו (סדרת טלוויזיה אמריקאית), מיני סדרה אמריקאית שנוצרה על ידי פיטר מופאט (2020) אתר האינטרנט הרשמי של כבודו "כבודו", במסד הנתונים הקולנועיים IMDb (באנגלית) "כבודו", במסד הנתונים הקולנועיים KinoPoisk (ברוסית) Lucie Reeb. "Un homme d'honneur sur TF1 : saviez-vous que c'est l'adaptation d'une série israélienne ?". Allociné.. Véronique Metrot. "Un homme d'honneur : la série avec Kad Merad". TF1 & vous.. Christophe Gazzano. "Un homme d'honneur : Kad Merad et Gérard Depardieu bientôt à l'affiche d'une mini-série pour TF1". Ozap.com.. כבודו, בביצוע La ville de Sartrouville a accueilli le tournage de la série « Your Honor », סרטון באתר יוטיוב.
סטאל אוסטרוב ויילקופולסקי

סטאל אוסטרוב ויילקופולסקי (בפולנית: Stal Ostrów Wielkopolski), הידועה גם בשם Arged BM Slam Stal Ostrów Wielkopolski מטעמי חסות, היא קבוצת כדורסל פולנית מאוסטרוב ויילקופולסקי המשחקת בליגת העל הפולנית ובליגת האלופות בכדורסל. המועדון זכה באליפות פולין ב-2021. בשנת 2015 העפילה הקבוצה מהליגה השנייה אל ליגת העל הפולנית. בעונתה הראשונה סיימה הקבוצה במקום ה-13 עם מאזן 12–20 שלילי. בעונת 2016–17, לסטאל הייתה עונה היסטורית כשהקבוצה הגיעה לחצי גמר הליגה לאחר שניצחה את 3–0 ברבע הגמר. בחצי הגמר, סטאל הפסידה לז'לונה גורה אך ניצחה בסדרת המקום השלישי מול צ'ארני שלופסק. בעונת 2017–18, לסטאל הייתה עונה מוצלחת עוד יותר כשהקבוצה הגיעה לגמר הליגה בפעם הראשונה לאחר שניצחה את פולסקי צ'וקייר טורון. בגמר, הקבוצה הפסידה לק.ק. ולוצלאווק, 2–4. בשנת 2019 זכתה סטאל זכתה בגביע הפולני בכדורסל לאחר שניצחה את ארקה גדיניה 77–74 בגמר. זה היה הגביע הראשון אי פעם עבור המועדון. בעונת 2020/2021 שיחקה הקבוצה ביורופקאפ ואף הגיעה לפיינל פור של הטורניר. היא הגיעה לגמר אך הפסידה לעירוני נס ציונה. מאוחר יותר באותה עונה, סטאל זכתה בגמר הליגה, אליפות פולין הראשונה בתולדות המועדון. הגארד יאקוב גרבץ' נבחר ל- MVP של גמר הליגה. ליגת הכדורסל הפולנית זכייה (1): 2020-21 סגנות (1): 2017-18 הגביע הפולני בכדורסל זכייה (1): 2019 יורופקאפ סגנות (1): 2020/2021 מדיה וקבצים בנושא סטאל אוסטרוב ויילקופולסקי בוויקישיתוף סטאל אוסטרוב ויילקופולסקי, ברשת החברתית פייסבוק סטאל אוסטרוב ויילקופולסקי, ברשת החברתית אקס (טוויטר) סטאל אוסטרוב ויילקופולסקי, ברשת החברתית אינסטגרם